stanford-oval/wikipedia huggingface dataset:
Elina Kolehmainen
Roolit > Televisiosarjat

Tehtaan varjossa (1969)
Aiheesta muualla

Elina Kolehmainen Elonetissä.
Elina Kolehmainen Internet Movie Databasessa. (englanniksi)
André Haguet

André Eugène Henri Haguet (9. marraskuuta 1900 Suresnes – 20. elokuuta 1973 Cannes) oli ranskalainen elokuvaohjaaja, -tuottaja ja -käsikirjoittaja. Hänen töidensä joukossa ovat On keskiyö, tohtori Schweitzer (1952), Unkarilainen rapsodia (1953) ja Valekreivi (1956).
Aiheesta muualla

André Haguet Internet Movie Databasessa. (englanniksi)
Enclave

Enclave voi tarkoittaa seuraavia:
Enclave, tietotekniikassa suojattu ympäristö
Enclave vuoden 2002 videopeli
Enclave, Sonic Syndicaten single
The Enclave, levymerkki
The Enclave, vuoden 2002 elokuva
Buick Enclave, crossover-tyyppinen henkilöauto
Enclave, ryhmittymä Fallout-pelisarjassa
Enclave, ryhmittymä Marvel-sarjakuvissa
Ellen White (jalkapalloilija)

| Mitalit | Mitalit | Mitalit |  |
| --- | --- | --- | --- |
|  Ellen White vuonna 2018 |  Ellen White vuonna 2018 |  Ellen White vuonna 2018 |  |
Maa:   Englanti
Naisten jalkapallo
| MM-kilpailut  | MM-kilpailut  | MM-kilpailut  |  |
|  Pronssia | Kanada 2015 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Kultaa | Englanti 2022 | Jalkapallo |  |
Ellen White (s. 9. toukokuuta 1989) on englantilainen jalkapalloilija, pelipaikaltaan hyökkääjä. Hän on pelannut Englannin maajoukkueessa vuoden 2022 EM-kilpailujen päättyessä 113 maaottelua ja tehnyt niissä 52 maalia. Hän voitti EM-kultaa vuonna 2022 ja saavutti MM-pronssia vuonna 2015 sekä kuului EM-kilpailuissa 2017 välieriin yltäneeseen ja MM-kilpailuissa 2019 neljänneksi sijoittuneeseen joukkueeseen.
White esiintyi ensimmäisen kerran Englannin maajoukkueessa maaliskuussa 2010. Hän pelasi vuoden 2011 MM-kilpailuissa Englannin joukkueen kaikissa neljässä ottelussa ja teki yhden maalin. Lontoon olympialaisissa 2012 hän pelasi Ison-Britannian joukkueessa kolmessa ottelussa. Vuoden 2013 EM-kilpailuissa White pelasi täydet minuutit Englannin kaikissa kolmessa ottelussa. Vuoden 2015 MM-kilpailuissa hän pelasi yhdessä alkulohko-ottelussa, puolivälierässä, välierässä ja pronssiottelussa. Vuoden 2017 EM-kilpailuissa White pelasi kahdessa alkulohko-ottelussa, puolivälierässä ja välierässä ja teki yhden maalin alkulohko-ottelussa Skotlantia vastaan. MM-kilpailuissa 2019 hän pelasi avauskokoonpanossa kuudessa Englannin seitsemästä ottelusta ja oli turnauksen paras maalintekijä yhdessä kahden yhdysvaltalaispelaajan kanssa tehtyään kuusi maalia. Sekä välierässä että pronssiottelussa hänen tekemänsä tasoitusmaali hylättiin videotarkistuksen jälkeen; ensimmäinen niukan paitsion ja jälkimmäinen käsivirheen vuoksi. EM-kilpailuissa 2022 hän voitti kultaa ja teki kaksi maalia alkulohko-ottelussa Norjaa vastaan.
White edustaa kotimaassaan kaudella 2019–2020 Manchester Cityä. Aiemmin hän on pelannut Chelseassa, Leedsissä, Arsenalissa, Notts Countyssa ja Birmingham Cityssä.
Aiheesta muualla

Kuvia tai muita tiedostoja aiheesta Ellen White (jalkapalloilija) Wikimedia Commonsissa
Englannin joukkue – Jalkapallon naisten MM-kilpailut 2011
1 Bardsley |
2 A. Scott |
3 Unitt |
4 J. Scott |
5 F. White |
6 Stoney |
7 Clarke |
8 Williams |
9 E. White |
10 Smith |
11 Yankey |
12 Carney |
13 Brown |
14 Aluko |
15 Bradley |
16 Houghton |
17 Bassett |
18 Asante |
19 Susi |
20 Rafferty |
21 Chamberlain |
Valmentaja Powell
Englannin joukkue – Jalkapallon naisten EM-kilpailut 2013
1 Bardsley |
2 A. Scott |
3 Houghton |
4 J. Scott |
5 Bradley |
6 Stoney |
7 Aluko |
8 Asante |
9 White |
10 Williams |
11 Yankey |
12 Clarke |
13 Brown |
14 Carney |
15 Bassett |
16 Nobbs |
17 Duggan |
18 Susi |
19 Bonner |
20 Moore |
21 Bronze |
22 Smith |
23 Chamberlain |
Valmentaja Powell
Englannin joukkue – Jalkapallon naisten MM-kilpailut 2015
1 Bardsley |
2 A. Scott |
3 Rafferty |
4 Williams |
5 Houghton |
6 Bassett |
7 Nobbs |
8 J. Scott |
9 Aluko |
10 Carney |
11 Moore |
12 Bronze |
13 Chamberlain |
14 Greenwood |
15 Stoney |
16 Chapman |
17 Potter |
18 Duggan |
19 Taylor |
20 Sanderson |
21 Telford |
22 Kirby |
23 White |
Valmentaja Sampson
Englannin joukkue – Jalkapallon naisten EM-kilpailut 2017
1 Bardsley |
2 Bronze |
3 Stokes |
4 J. Scott |
5 Houghton |
6 Potter |
7 Nobbs |
8 Christiansen |
9 Taylor |
10 Williams |
11 Moore |
12 Stoney |
13 Chamberlain |
14 Carney |
15 Bassett |
16 Bright |
17 Parris |
18 White |
19 Duggan |
20 Greenwood |
21 Telford |
22 A. Scott |
23 Kirby |
Valmentaja Sampson
Englannin joukkue – Jalkapallon naisten MM-kilpailut 2019
1 Bardsley |
2 Bronze |
3 Greenwood |
4 Walsh |
5 Houghton |
6 Bright |
7 Parris |
8 Scott |
9 Taylor |
10 Kirby |
11 Duggan |
12 Stokes |
13 Telford |
14 Williamson |
15 McManus |
16 Moore |
17 Daly |
18 White |
19 Stanway |
20 Carney |
21 Earps |
22 Mead |
23 Staniforth |
Valmentaja Neville
Ison-Britannian joukkue – Kesäolympialaiset 2020
1 Roebuck |
2 Bronze |
3 Stokes |
4 Walsh |
5 Houghton |
6 Ingle |
7 Parris |
8 Little |
9 White |
10 Kirby |
11 Weir |
12 Daly |
13 Telford |
14 Bright |
15 Hemp |
16 Williamson |
17 Stanway |
18 Scott |
19 Charles |
20 Toone |
21 Wubben-Moy |
22 MacIver |
Valmentaja Riise
Englannin joukkue – Jalkapallon naisten EM-kilpailut 2022
1 Earps |
2 Bronze |
3 Daly |
4 Walsh |
5 Greenwood |
6 Bright |
7 Mead |
8 Williamson |
9 White |
10 Stanway |
11 Hemp |
12 Carter |
13 Hampton |
14 Kirby |
15 Stokes |
16 Scott |
17 Parris |
18 Kelly |
19 England |
20 Toone |
21 Roebuck |
22 Wubben-Moy |
23 Russo |
Valmentaja Wiegman
Andrei Makrov

| Andrei Makrov |
| --- | --- |

Henkilötiedot
Syntynyt: 14. joulukuuta 1979 (ikä 44) Tallinna, Viro
Kansalaisuus:   Viro
Jääkiekkoilija
Pelipaikka:  keskushyökkääjä
Maila:  oikea
Pituus:  176 cm
Paino:  88 kg
Seura
Seura:  Gornjak Rudnyi
Sarja:  Kazakstanin mestaruussarja
Pelaajaura
Pääsarjaura:  2001–
Aik. seurat:  FPS (Mestis) Molot-Prikamje Perm (RSL) Neftjanik Leninogorsk (VL) Neftjanik Almetjevsk (VL) Torpedo Nižni Novgorod (VL) HK Dmitrov (VL) Junost Minsk (BLR) Dinamo Minsk (BLR) H’K Homel (BLR) HK Jesenice (EBEL/Slovenia) Metallurg Žlobin (BLR) Njoman Hrodna (BLR) Buran Voronež (VHL) HK VMF Karjala (VHL) Varberg Vipers (SWE-3) Aristan Temirtau (KAZ)
Andrei Makrov (s. 14. joulukuuta 1979 Tallinna, Viro) on virolainen jääkiekkoilija, joka edustaa kazakstanilaista Gornjak Rudnyitä. Hän on pelipaikaltaan keskushyökkääjä ja laukoo oikealta. Melko pienikokoisen Makrovin vahvuudet ovat luistelussa, nopeudessa ja maalinteossa. Hänen heikkoutensa ovat ylilyönnit, joiden vuoksi hän on kerännyt urallaan runsaasti jäähyminuutteja ja ulosajoja.
Ura > Seuraura

Makrov aloitti jääkiekkouransa TsSKA Moskovan kakkosjoukkueessa Venäjän kolmanneksi korkeimmalla sarjatasolla Pervaja Ligassa, jossa hän pelasi vuodet 1996–1998. Kauden 1998–1999 Makrov pelasi Suomessa HIFK:n A-nuorissa, jotka pelasivat kauden päätteeksi putoamissarjassa.
Kaudeksi 1999–2000 Makrov siirtyi Mestis-joukkue Forssan Palloseuraan. Hän oli joukkueen kolmanneksi paras maalintekijä ja neljänneksi paras pistemies tehoilla 15+15=30. Makrov vahvisti kauden aikana myös FPS:n A-nuoria I-divisioonassa. Seuraavalla kaudella 2000–2001 Makrov oli joukkueen paras maalintekijä ja pistemies tehoilla 24+14=38. Hän sijoittui Mestiksen maalipörssissä viidenneksi KJT:n Janne Turpeisen ja Jukurien Lasse Kanervan kanssa. Makrovilla oli myös joukkueen paras teholukema (+12).
Kauden 2001–2002 Makrov aloitti Venäjän superliigassa Molot-Prikamje Permissä. Hän ehti pelata joukkueessa 24 ottelua tehden tehot 3+4=7 ennen siirtymistä loppukaudeksi Venäjän toiseksi korkeimmalle sarjatasolle Vysšaja Ligaan Neftjanik Leninogorskiin. Siirtymä alemmalle tasolle johtui siitä, että Venäjän sääntöjen mukaan kiekkoseurassa voi olla kerrallaan vain kolme ulkomaalaista pelaajaa ja Makrov oli neljäs. Vironvenäläiselle Makroville tarjottiin ratkaisuksi mahdollisuutta vaihtaa Viron kansalaisuus Venäjän hyväksi, mutta Makrov ei suostunut, joten hän joutui vaihtamaan sarjatasoa ja joukkuetta.
Makrov liittyi alkukaudesta 2002–2003 takaisin FPS:ään. Hän oli joukkueensa parhaita maalintekijöitä, mutta hienoa alkukautta häiritsivät ulosajot. Makrov sai kauden aikana peräti kolme ulosajoa. Lokakuussa 2002 hänet ajettiin ulos vierasottelussa KJT:ta vastaan, kun hän sutaisi poikittaisella mailalla vastustajan pelaajaa. Suomen jääkiekkoliitton Pirkka Antila määräsi Makroville peräti viiden ottelun pelikiellon, joka on pituudeltaan yksi Mestiksen historian pisimpiä pelikieltoja. Joulukuussa 2002 hän meni try-outille Vysšaja Ligan Neftjanik Leninogorskiin, johon sai lopulta loppukauden sopimuksen.
Makrov pelasi vuodet 2003–2005 Vysšaja Ligan Neftjanik Almetjevskissa. Hän oli kummallakin kaudella 20 osumallaan joukkueen toiseksi paras maalintekijä runkosarjassa. Pudotuspeleissä hän oli molemmilla kausilla joukkueen paras maalintekijä.
Kauden 2005–2006 Makrov pelasi Vysšaja Ligan Torpedo Nižni Novgorodissa. Hän oli tehoilla 14+16=30 joukkueen toiseksi paras pistemies Aleksandrs Ņiživijsin jälkeen. Kauden 2006–2007 Makrov aloitti Vysšaja Ligan HK Dmitrovissa, josta siirtyi kesken kauden aluksi Junost Minskiin ja myöhemmin Dinamo Minskiin Valko-Venäjän Ekstraligaan.
Ura > Maajoukkueura

Makrov on edustanut Viroa MM-kilpailujen I- ja II-divisioonassa joka vuosi vuosien 1998 ja 2011 välillä, paitsi vuonna 2009. Vuoden 2002 II-divisioonan MM-kilpailuissa (A-lohkon kultaa) hän voitti A-lohkon pistepörssin. Vuoden 2004 I-divisioonan MM-kilpailuissa Makrov voitti B-lohkon maali- ja pistepörssin. Vuoden 2010 II-divisioonan MM-kilpailuissa (B-lohkon kultaa) kahdeksassa ottelussa tehot 14+14=28 tehnyt Makrov voitti maali- ja pistepörssin sekä valittiin turnauksen arvokkaimmaksi pelaajaksi ja parhaaksi hyökkääjäksi.
Makrov pelasi myös alle 20-vuotiaiden D-sarjan MM-kilpailuissa vuonna 1997 ja C-sarjan MM-kilpailuissa vuonna 1999.
Elina Svitolina

| Elina Svitolina |
| --- | --- |

Henkilötiedot
Syntynyt: 12. syyskuuta 1994 (ikä 30)
Kansalaisuus:   Ukraina
Tennispelaaja
Pituus:  174 cm
Paino:  60 kg
Kätisyys:  oikea
Ammattilaisena:  2010–
Palkintorahat:  23 378 403 USD
Kaksinpeli
Paras sijoitus:  3. (11.9.2017)
Turnausvoittoja:  13
Voitot/tappiot:  469–250
Grand Slam -turnauksissa
Australian avoimet:  puolivälierät (2018, 2019)
Ranskan avoimet:  puolivälierät (2015, 2017)
Wimbledon:  4. kierros (2017)
Yhdysvaltain avoimet:  4. kierros (2017, 2018)
Nelinpeli
Paras sijoitus:  108. (4.5.2015)
Turnausvoittoja:  2
Voitot/tappiot:  48–68
Aiheesta muualla
ITF
WTA
Elina Myh’ailivna Svitolina (ukr. Еліна Михайлівна Світоліна, s. 12. syyskuuta 1994 Odessa) on ukrainalainen tennispelaaja. Parhaimmillaan hän on sijoittunut WTA:n maailmanlistalla kaksinpelissä kolmannelle sijalle syyskuussa 2017 ja nelinpelissä sijalle 108 toukokuussa 2015. Hän on voittanut urallaan 13 WTA-turnausta kaksinpelissä ja kaksi nelinpelissä. Grand Slam -turnauksissa Svitolinan paras saavutus on puolivälieriin pääsy Ranskan avoimissa 2015 ja 2017 sekä Australian avoimissa 2018 ja 2019. Svitolina oli junioreissa maailmanlistan ykkösenä kesäkuussa 2010.
Tennisura

Svitolina voitti vuonna 2010 Ranskan avointen tyttöjen kaksinpelin. Marraskuussa 2012 hän voitti 18-vuotiaana Punen 125 000 Yhdysvaltain dollarin WTA-turnauksen. Turnausvoiton myötä hän nousi maailmanlistalla sijalta 156 sijalle 114. Ensimmäisen WTA-tason turnauksensa Svitolina voitti heinäkuussa 2013 päihitettyään Bakun turnauksen loppuottelussa Shahar Pe'erin. Vuonna 2014 hän voitti Bakun turnauksen loppuottelussa Bojana Jovanovskin. Kolmannen WTA-turnausvoittonsa Svitolina saavutti huhti-toukokuussa 2015 Marrakechissa, jossa hän voitti loppuottelussa Tímea Babosin. Ranskan avoimissa hän eteni puolivälieriin.
Helmikuussa 2016 Svitolina ilmoitti entisen maailmanlistan ykkösen, Justine Heninin, liittyneen hänen valmennustiimiinsä. Neljännen turnausvoittonsa Svitolina saavutti Kuala Lumpurissa maaliskuussa 2016. Siellä hän voitti loppuottelussa Eugenie Bouchardin. Turnausvoiton myötä Svitolina nousi maailmanlistan sijalle 14. Rio de Janeiron olympialaisissa 2016 Svitolina yllätti kolmannella kierroksella puolustavan olympiavoittajan ja maailmanlistan ykkösen, Serena Williamsin, suoraan kahdessa erässä, ja eteni puolivälieriin. Aiemmissa neljässä heidän kohtaamisessaan Svitolina oli voittanut vain yhden erän. Puolivälierissä hän hävisi Petra Kvitováa vastaan.
Tammi-helmikuussa 2017 Svitolina voitti Taipein ja Dubain turnaukset ja nousi maailmanlistalla kymmenen parhaan joukkoon. Huhti-toukokuussa hän voitti Istanbulin turnauksen sekä Rooman turnauksen. Ranskan avoimissa hän eteni puolivälieriin, missä hävisi Simona Halepille. Wimbledonissa hän hävisi neljännellä kierroksella. Elokuussa Svitolina voitti Toronton turnauksen. Yhdysvaltain avoimissa hän hävisi neljännellä kierroksella, mutta nousi turnauksen jälkeen julkaistulla maailmanlistalla kolmanneksi. Tammikuussa 2018 Svitolina voitti kauden avanneen Brisbanen turnauksen. Australian avoimissa hän eteni puolivälieriin, missä hävisi maailmanlistan sijalla 37 olleelle Elise Mertensille. Helmikuussa hän voitti Dubain turnauksen.
Aiheesta muualla

Kuvia tai muita tiedostoja aiheesta Elina Svitolina Wikimedia Commonsissa
Elina Svitolina WTA:n sivuilla (englanniksi)
Elina Svitolina ITF:n sivuilla (englanniksi)
Anniina Jurvanen

Anniina Jurvanen (s. 2004) on suomalainen jalkapalloilija, pelipaikaltaan hyökkääjä. Hän pelasi Kansallisessa Liigassa kaudella 2022 Nurmijärven Jalkapalloseuran joukkueessa 11 ottelua. Kauden 2022 lopulla hän pelasi Hyvinkään Palloseurassa, jota hän edusti myös aiemmin juniorisarjoissa.
Amensalismi

Amensalismi on eliöiden välinen suhde, jossa toiselle osapuolelle on haittaa, mutta toinen ei hyödy, eikä menetä mitään. Esimerkiksi ihminen saattaa astua kastemadon päälle. Tilanteesta on haittaa madolle, mutta ihmiselle tilanne on neutraali. Amensalismi on −0-suhde.
Eeva Puukka

| Eeva Puukka |
| --- | --- |
 Eeva Puukka vuonna 2016.
Henkilötiedot
Syntynyt: 13. elokuuta 1989 
Kansalaisuus:  Suomi
Lentopalloilija
Pelipaikka:  Keskitorjuja
Pituus:  183 cm
Paino:  67 kg
Kätisyys:  oikea
Sarja:  Lentopallon Mestaruusliiga
Pelaajaura
Ammattilaisjoukkueet
:  2006-2009 LiigaSomero 2009-2016 Oriveden Ponnistus 2016-2017 LP-Vampula  2017-2018 LP Viesti
Maajoukkueet
:  Suomen naisten lentopallomaajoukkue
Eeva Puukka  (s. 13. elokuuta 1989) on suomalainen lentopalloilija, joka edustaa LP Viestiä. Puukka on saavuttanut kolme SM-hopeaa, kolme SM-pronssia sekä kaksi Suomen Cupin hopeaa. Hänet on valittu Mestaruusliigan kuukauden tähdistöön kahdeksan kertaa. Kaudella 2016–2017 Puukka voitti Mestaruusliigan torjuntatilaston 73 torjunnalla. Hän toimi joukkueensa kapteenina vuosina 2013-2018.
Mestaruusliigassa Puukka on pelannut yhteensä 342 ottelua. Hän on pelipaikaltaan keskitorjuja, ja hänen pituutensa on 183 senttimetriä.
Eeva Puukka edusti Suomen naisten lentopallomaajoukkuetta vuosina 2012–2015. Otteluita maajoukkueessa kertyi 27. Puukka oli edustamassa Suomea lentopallon MM- ja EM-karsinnoissa Turkissa, Valko-Venäjällä ja Azerbaidžanissa sekä Etelä-Korean Universiadeissa.
Puukka pelasi Euroopan CEV-cupia ja Challenge Cupia Oriveden Ponnistuksen paidassa. Lisäksi hän pelasi kaksi Euroopan Mestareiden liigan ottelua LP Salon joukkueessa.
Eeva Puukka valmistui vuonna 2015 maisteriksi Jyväskylän yliopistosta, ja hän siviiliammatiltaan englannin lehtori.
| Kausi | Seura | Ottelut | Pisteet | Ässät | Torjunnat |
| --- | --- | --- | --- | --- | --- |
| 2017-2018 | LP Viesti | 6 | 25 | 3 | 7 |
| 2016-2017 | LP Vampula | 26 | 252 | 20 | 73 |
| 2015-2016 | OrPo | 26 | 281 | 27 | 79 |
André Hansell

| Henkilötiedot |
| --- | --- | --- | --- |
Syntymäaika: 21. kesäkuuta 1984 (ikä 40)
Syntymäpaikka: Maarianhamina, Suomi
Pelipaikka: vasen laitapuolustaja
Pituus: 185 cm
Junioriseurat
1995–2001: IFK Mariehamn
Seurat
| Vuodet | Seura | O | (M) |
| 2001–2003 | IFK Mariehamn | 31 | (2) |
| 2003–2004 | Jaro | 3 | (0) |
| 2003 | → JBK (laina) | 1 | (0) |
| 2004 | → IFK Mariehamn (laina) | 22 | (0) |
| 2005–2008 | IFK Mariehamn | 89 | (3) |
| 2007 | → IFFK (laina) | 1 | (0) |
| 2010 | HammIK | 6 | (1) |
| Yhteensä | Yhteensä | 153 | (6) |
Maajoukkue
| 2002 | Suomi U18 | 7 | (0) |
 Seurajoukkueuran tilastot kattavat vain kansalliset sarjat.
André Hansell (s. 21. kesäkuuta 1984 Maarianhamina) on entinen suomalainen jalkapalloilija. Viimeksi hän on edustanut ahvenanmaalaista IFK Mariehamnia Veikkausliigassa kaudella 2008. Hansell on pelannut 92 Veikkausliiga-ottelua, joista kolme Jaron paidassa ja loput IFK:ssa. Vuonna 2007 Hansell oli Djurgårdens IF:n testissä, mutta jäi ilman sopimusta.
Hansell on pelannut 7 poikamaaottelua.
Aiheesta muualla

Hansell IFK Mariehamnin sivuilla (Arkistoitu – Internet Archive)
Hansell Veikkausliigan sivuilla
Amenhotep, Hapun poika

Amenhotep, Hapun poika (syntyi noin 1430 eaa. Athribiksessa) oli muinaisessa Egyptissä Amenhotep III:n aikana elänyt kirjuri, joka nousi maineeseen faaraon töiden valvojana ja jota alettiin kuolemansa jälkeen palvoa jumalana.
Amenhotep vastasi eräiden Egyptin merkittävimpien monumenttien, kuten Amenhotep III:n kuolintemppelin suunnittelusta. Jumalana häneen liitettiin etenkin parannustaito ja viisaus, ja tästä syystä hänet usein liitettiin jumalaksi korotettuun arkkitehti Imhotepiin. Amenhotepin palvonta rajoittui lähinnä Theban alueelle. Jo Amenhotepin elinaikana hänelle alettiin rakentaa kuolintemppeliä Amenhotep III:n temppelin lähelle. Kyseessä on ainoa ei-kuninkaallinen alueelle pystytetty temppeli, ja koossaan se ohitti jopa osan Theban länsirannan kuninkaiden temppeleistä.
Amenhotep Hapun pojan kultti ei ollut yhtä voimakas kuin Imhotepin, mutta se säilyi kuitenkin Egyptin ptolemaiolaiselle ajalle asti.
Alfred Döblin

Alfred Döblin
Alfred Döblin (10. elokuuta 1878 Stettin, Saksan keisarikunta – 26. kesäkuuta 1957 Emmendingen, Saksan liittotasavalta) oli saksalainen kirjailija.
Döblin syntyi juutalaisperheeseen Preussiin kuuluneessa Pommerin provinssissa. Perheen kauppiasisä suuntasi Pohjois-Amerikkaan, ja Döblin itse muutti Berliiniin vuonna 1888.[lähde? ] Hän opiskeli neurologiksi, mutta liikkui myös kirjallisissa, filosofisissa ja poliittisissa piireissä. Viimeisteltyään opintonsa Döblin piti vastaanottoa Freiburgissa, Regensburgissa ja viimein Berliinissä. Berliinissä Döblin oli aitiopaikalla todistamassa ensimmäistä maailmansotaa seurannutta kuohuntaa ja käsitteli aikakautta myöhemmin poliittisessa ja historiallisessa valossa neliosaisessa romaanissaan November 1918 (1938–1950).[lähde? ]
Elämä Berliinin työläiskortteleissa inspiroi Döbliniä kirjoittamaan tunnetuimman romaaninsa Berlin Alexanderplatz (1929).
Döblin oli juutalainen ja poliittisesti vasemmalle[lähde? ] kallellaan. Natsien otettua vallan hän muutti 1936 Pariisiin ja 1940 Yhdysvaltoihin. Döblin kääntyi vuonna 1941 katoliseksi.
Toisen maailmansodan päätyttyä hän palasi 1945 ranskalaisten miehitysviranomaisten kanssa Saksaan, jossa hän toimi  miehityshallinnon palveluksessa. Döblin myös kirjoitti useisiin lehtiin, myös niin länsi- kuin itäsaksalaisiinkin.[lähde? ]
Döblinin nimeä kunnioittaa 1978 perustettu Alfred-Döblin-Preis.
Teokset > Suomennetut teokset

Berlin Alexanderplatz, suom. Aarno Peromies, WSOY 1979 Sarjat: Aikamme kertojia ja Best Seller
Berlin Alexanderplatz, suomennos ja dramatisointi Outi Rossi, näytelmämoniste, Helsinki: Näytelmäkulma 2000.
Erään rentukan murha ja muita kertomuksia, suom. Marja Wich, Basam Books 2014
Teokset > Valikoima teoksia

| --- | --- |
 Die Ermordung Einer Butterblume  Die Drei Sprünge Des Wang-Lun  Wadzeks Kampf Mit Der Dampfturbine  Der Schwarze Vorhang  Wallenstein  Berge, Meere Und Giganten  Die beiden Freundinnen und ihr Giftmord  Reise in Polen  Manas  Berlin Alexanderplatz  Die Ehe  Unser Dasein :  Babylonische Wandrung  Pardon wird nicht gegeben (4 Vols.)  Das Land ohne Tod  November 1918  Der unsterbliche Mensch  Der Oberst und der Dichter  Schicksalsreise  Karl und Rosa  Hamlet, Oder Die Lange Nacht Nimmt Ein Ende  Die Zeitlupe  Aufsätze zur Literatur
Aiheesta muualla

Kuvia tai muita tiedostoja aiheesta Alfred Döblin Wikimedia Commonsissa
Alfred Döblin -yhdistys (saksaksi)
Kokoelma linkkejä Berliinin yliopiston sivuilla (Arkistoitu – Internet Archive) (saksaksi)
Always On My Mind (Adelénin kappale)

| ”Always On My Mind” Adelén |
| --- | --- | --- |

Singlen tiedot
 Julkaistu: 14. maaliskuuta 2014
 Tyylilaji: Pop
 Kesto: 03.04
 Levy-yhtiö: Sony Music Entertainment Norway
Adelénin muut singlet
| ”Baila Conmigo” 2013 | ”Always On My Mind” 2014 | ”Olé” 2014 |
Always On My Mind on norjalaisartisti Adelénin kappale. Sen julkaisi Sony Music Entertainment Norway artistin kolmantena singlenä 14. maaliskuuta 2014. Kyseisellä kappaleella artisti on ottanut erilaisen tyylisuunnan, luopumalla espanjalaisia vaikutteita omaavasta musiikista sekä siirtymällä kypsempään popmusiikkiin, joka sisältää viittauksia myös rockista. Kappaleelle on tehty myös musiikkivideo, joka julkaistiin videopalvelu YouTubessa singlen julkaisupäivänä. Kappaleen toistaiseksi ainoa tiedetty listasijoitus on Suomen virallisen radiolistan 50. sija.
Kappaleet

Digitaalinen lataus
Always On My Mind – 3.04
Listasijoitukset

| Lista | Paras Sijoitus |
| --- | --- |
Suomi (Suomen virallinen radiolista): 50
Anouk Bessy

Anouk Bessy (s. 18. toukokuuta 1995) on ranskalainen alppihiihtäjä, joka edustaa Ski Club de Puy Saint Vincentiä.
Bessy kilpaili maailmancupissa ensimmäisen kerran Lake Louisen syöksylaskussa joulukuussa 2015 sijoittuen 32:nneksi. Maailmancupin pisteille hän pääsi ensimmäisen kerran Altenmarkt-Zauchenseen syöksylaskussa tammikuussa 2016 oltuaan 24:s. Se on myös toistaiseksi hänen paras sijoituksensa maailmancupissa.
Elinkeinovapaus

Elinkeinovapaus on vapaus harjoittaa säädetyillä ehdoilla elinkeinoa tai kauppaa. Suomessa elinkeinovapaudesta säädettiin vuonna 1879 annetussa asetuksessa . Nykyisin asiasta säädetään Suomen perustuslain 18. pykälässä sekä vuonna 1919 annetussa laissa elinkeinon harjoittamisen oikeudesta (122/19), jota myöhemmin on useita kertoja muutettu. Taloustieteessä elinkeinovapaudella tarkoitetaan vapautta harjoittaa elinkeinoa ilman, että viranomaiset estävät yksityisomistusoikeutta kuten sopimusvapautta.
Elinkeinovapautta rajoittavat sääntely ja sen takia vaadittavat viranomaisluvat, pätevyysvaatimukset, valtion säätämät monopolit, siirtolaispolitiikka ja verotus. Elinkeinot voidaan niiden mukaan jakaa vapaisiin, ilmoituksenvaraisiin, luvanvaraisiin ja oikeudellisiin monopoleihin.
Esimerkiksi rakentamiseen, ammattimaiseen kuljetuselinkeinoon kuten taksi- ja kuorma-autoliikenteeseen, ammattimaiseen radiolähetystoimintaan ja apteekin pitämiseen Suomessa tarvitaan lupa. Sairaanhoitoon tarvitaan Suomen valtion hyväksymä lääkärin tai sairaanhoitajan pätevyys eivätkä kaikki ulkomaillakaan pätevöityneet saa harjoittaa ammattia Suomessa. Monopoleja Suomessa ovat rahapelit ja alkoholin vähittäismyynti. Jotkin elinkeinot kuten huumekauppa ja paritus on Suomessa ja monissa muissakin maissa periaatteessa kokonaan kielletty.
Elinkeinovapautta on lisätty vuodesta 1868 alkaen

Useimmissa Euroopan maissa elinkeinovapautta rajoitti 1800-luvulle saakka ennen kaikkea ammattikuntalaitos. Se lakkautettiin ja elinkeinovapautta muutenkin laajennettiin 1800-luvulla liberalismin vaikutuksesta. Esimerkiksi Suomessa ammattikunnat lakkautettiin vuonna 1868 säädetyillä lainmuutoksilla, ja vuonna 1879 annettu asetus laajensi elinkeinovapautta edelleen. Kuitenkin 1800-luvun lopulta ja 1900-luvun alusta lähtien elinkeinovapautta on monissa maissa ja monilla aloilla jälleen rajoitettukin, etenkin sosialismin vaikutuksesta. 1970-luvulta lähtien elinkeinovapautta on kuitenkin monissa maissa taas lisätty liberalismin kasvavan suosion myötä.